Evropalaine hähk

Hähk vai Evropalaine hähk () om živatan erik. Se mülüb Lasicaižed i horid-heimho, Nädanvuiččed-sugukundha.

 Leviganduz 
Ende živat oli mectusen objektaks karvha näht, nügüd'aigan om kaičendan al kaikiš valdkundoiš, mainitase Rusttas kirjas.

Erikon levigandmižen avaruz om Venäma (evropine pala), Estinma, mugažo Baskanma, Dunain del't. Živatoiden lugu poleneb amerikalaižen hähkan tulendan tagut ().

Elonmahtuz om vezištoihe sidodud. Eläb edahaižiden peniden jogiden venoidme randoidme.

 Ümbrikirjutand 
Hibj om notked pit'kač 28..43 sm pitte i 550..800 grammad vedutte. Käbälad oma lühüdad, händ om siled 12..19 sm pitte. Karv om lühüd tihed, alakarv mugažo, mugoi kezal-ki, jäb kuivaks vedes hätken.

Ujub i čukloitelese hüvin. Karv vereb kevädel i sügüzel, process mäneb hätken.

 Söte 
Evropine hähk otab sötkeks vezištoiden kaikil penil živatoil: hirenvuiččed nühtajad, kalad (ahven, haugenpoigaižed, meritorp), löcud da rakad, vezigavedid i mollüskad. Navedib verest sališt.

Edel tal'ved živat tegeb sötken varoid ičeze peitsijiš i madališ bongoiš. Näl'gaspäi voib tactäs kodilinduihe i löuta ristitun sömän jändusid.

 Homaičendad 

Kategorii:Nädanvuiččed
Kategorii:Imetaiživatad
Kategorii:Živatad kirjamišton mödhe
Kategorii:Mecživatad